Gooi ou elektroniese items híér weg | News24
Gooi ou elektroniese items híér weg
=Sowat 2 ton elektroniese-afval is tydens die vorige E-afvaldag ingesamel. Die volgende E-afvaldag word op Saterdag, 18 Junie by Albertyn se sportveld oorkant die Uitenhage-spoorwegstasie gehou. Foto: VERSKAF
Die gesegde van die “een se dood is die ander se brood” geld selfs in hierdie e-era propvol i-items.
Dit is ’n frustrasie met uitgediende en onbruikbare elektroniese toerusting wat stof opgaar in kaste en motorhuise. Wat doen ’n mens met die goed?
“Dié items beskik oor heelwat bruikbare materiaal wat herwin kan word. Daarom word e-afval dae gehou waar die publiek ontslae kan raak van hierdie items,” sê Melinda Labuscagne van Instituut vir Afvalbeheer.
“Die drie e-afval dae wat by Laerskool Albertyn gehou is, was goed ondersteun deur die gemeenskap van Uitenhage en Despatch. ‘n Totaal van 2 ton elektriese materiaal is ontvang.”
Items wat ingegee word sluit die volgende in:
. selfone & selfoonbatterylaaiers
. DVD/CD spelers & dekodeerders,
. strykysters, ketels, broodroosters en
Die bruikbare materiaal wat uit hierdie items herwin word sluit in: koper, aluminium, staal en elektronies borde en kabels.
E-afval by Albertyn-sportveld
Saterdag, 18 Junie vanaf 09:00 tot 13:00 kan die publiek weer van al hulle onbruikbare elektroniese toerusting op ‘n veilige manier ontslae raak.
Die E-afvaldag word weer op die sportveld tussen Laerskool Albertyn en die Uitenhage-stasie gehou.
Die daaropvolgende E-afvaldag word Saterdag, 10 September gehou. Die publiek word uitgenooi om hul elektroniese afval op dié dae af te gee wat aangebied word deur die Instituut vir Afvalbeheer in samewerking met Laerskool Albertyn.
Vir meer inligting oor wat E-afval behels bel Brandt Kritzinger by 072 248 8684.